ET Euroopa Liidu Teataja L 317/36

KOMISJONI OTSUS,

26. november 2009,

millega kiidetakse heaks liikmesriikide 2010. aastaks ja järgmisteks aastateks esitatud aastased ja mitmeaastased kavad ning ühenduse rahaline toetus teatavate loomahaiguste ja zoonooside likvideerimiseks, tõrjeks ja seireks

(teatavaks tehtud numbri K(2009) 9131 all)

(2009/883/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 27 lõiget 5,

ning arvestades järgmist:

(1) Otsuses 2009/470/EÜ on sätestatud loomahaiguste ja zoonooside likvideerimise, tõrje ja seire kavade jaoks ettenähtud ühenduse rahalise toetuse andmise kord.

(2) Lisaks on otsuse 2009/470/EÜ artikli 27 lõikega 1 ette nähtud, et tuleb kehtestada finantsmeede, et hüvitada kulud, mida liikmesriigid on kandnud kõnealuse otsuse lisas loetletud loomahaiguste ja zoonooside riiklike likvideerimis-, tõrje- ja seirekavade rahastamisel.

(3) Nõukogu 19. detsembri 2006. aasta otsuses 2006/965/EÜ, millega muudetakse otsust 90/424/EMÜ kulutuste kohta veterinaaria valdkonnas, (2) asendati selle otsuse artikkel 24 uue sättega. Üleminekumeetmena on otsuses 2006/965/EÜ sätestatud, et veiste ensootilise leukoosi ja Aujeszky haigusega seotud kavasid võib jätkuvalt rahastada kuni 31. detsembrini 2010.

(4) Komisjoni 25. aprilli 2008. aasta otsusega 2008/341/EÜ, millega kehtestatakse ühenduse kriteeriumid, millele peavad vastama teatavate loomahaiguste ja zoonooside riiklikud likvideerimis-, tõrje- ja seireprogrammid, (3) on ette nähtud, et otsuse 2009/470/EÜ artikli 27 lõikes 1 sätestatud meetmetena heakskiidu saamiseks peavad liikmesriikide esitatud kavad vastama otsuse 2008/341/EÜ lisas sätestatud kriteeriumidele.

(5) Euroopa Parlamendi ja nõukogu 22. mai 2001. aasta määrusega (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (4) on ette nähtud liikmesriikide aastased kavad veiste, lammaste ja kitsede transmissiivsete spongioossete entsefalopaatiate (TSEd) seire jaoks.

(6) Ka nõukogu 20. detsembri 2005. aasta direktiiviga 2005/94/EÜ (linnugripi tõrjet käsitlevate ühenduse meetmete kohta) (5) on ette nähtud järelevalveprogrammid, mille liikmesriigid peavad läbi viima seoses kodu- ja metslindudega, et aidata korrapäraselt ajakohastatavate riskianalüüside põhjal muu hulgas suurendada teadmisi ohtudest, mida kujutavad endast metslinnud seoses lindudelt pärinevate gripiviiruste esinemisega lindudel. Kõnealused aastased järelevalveprogrammid ja nende rahastamine tuleks samuti heaks kiita.

(7) Teatavad liikmesriigid on esitanud komisjonile ühenduse rahalise toetuse saamiseks aastased kavad loomahaiguste likvideerimiseks, tõrjeks ja seireks, kontrollikavad zoonooside ennetamiseks ning aastased seirekavad teatavate TSEde likvideerimiseks ning seireks.

(8) 2008. ja 2009. aastal kiideti otsustega 2007/782/EÜ (6) ja 2008/897/EÜ (7) heaks teatavad liikmesriikide esitatud mitmeaastased kavad loomahaiguste likvideerimiseks, tõrjeks ja seireks. Kõnealuste mitmeaastaste kavade kulukohustused võeti vastu vastavalt nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (8) artikli 76 lõikele 3. Kõnealuste kavade esimene eelarveline kulukohustus võeti pärast nende heakskiitmist. Kõik järgmised aastased kulukohustused peab komisjon võtma eelmise aasta kava täitmise alusel otsuse 2009/470/EÜ artikli 27 lõikes 5 osutatud toetuse andmise otsuse põhjal.

(9) Määrusega (EÜ) nr 999/2001 (muudetud komisjoni määrusega (EÜ) nr 103/2009) (9) on ette nähtud rangemad nõuded, mida tuleb järgida klassikalise skreipiga nakatunud piimakarja puhul.

(10) Küpros esitas 2009. aastal määruse (EÜ) nr 999/2001 hiljutist muudatust arvestades kohandatud uue mitmeaastase skreipi seire ja likvideerimise kava. Komisjoni otsusega 2009/560/EÜ (10) kiideti heaks mitmeaastane skreipi likvideerimise ja seire kava, mille alusel vastavad kavaga ettenähtud ülesannete täitmiseks palgatud personali kulud ja rümpade hävitamise kulud ühenduse rahalise toetuse saamise tingimustele. Seega tuleks heaks kiita Küprose esitatud mitmeaastane skreipi likvideerimise ja seire kava teiseks (ja viimaseks) aastaks; samuti tuleks ette näha, et ühenduse toetuse määr ja abikõlblikud meetmed on samad mis esimesel aastal.

(11) Komisjon on nii veterinaaria kui ka rahanduslikust seisukohast hinnanud liikmesriikide esitatud aastaseid kavasid ning samuti 2008. ja 2009. aastal heakskiidetud mitmeaastaste kavade järgmist (teist ja kolmandat) aastat. Leiti, et kavad vastavad ühenduse asjakohastele veterinaariaalastele õigusaktidele ning eelkõige otsuses 2008/341/EÜ sätestatud kriteeriumidele.

(12) Võttes arvesse aastaste ja mitmeaastaste kavade tähtsust ühenduse eesmärkide saavutamiseks loomade ja inimeste tervishoiu valdkonnas ning TSEde ja lindude gripi vastase võitluse kavade kohustuslikku rakendamist kõikides liikmesriikides, on asjakohane määrata kindlaks ühenduse rahalise toetuse sobiv määr, millega hüvitatakse asjaomastele liikmesriikidele käesolevas otsuses osutatud meetmete võtmisega seotud kulud iga kava rakendamiseks eraldatava toetuse maksimumsumma ulatuses.

(13) Parema haldamise, ühenduse vahendite tõhusama kasutamise ja läbipaistvuse parandamise huvides tuleb vajaduse korral määrata iga kava jaoks kindlaks keskmine summa, mille ulatuses hüvitatakse liikmesriikidele teatavad kulud, näiteks liikmesriikides tehtud testide kulud ning tapetud loomade eest omanikele makstav hüvitis.

(14) Vastavalt nõukogu 21. juuni 2005. aasta määrusele (EÜ) nr 1290/2005 ühise põllumajanduspoliitika rahastamise kohta (11) tuleb loomahaiguste likvideerimise ja tõrje kavasid rahastada Euroopa Põllumajanduse Tagatisfondist. Finantskontrolli teostamisel kohaldatakse kõnealuse määruse artikleid 9, 36 ja 37.

(15) Ühenduse rahalist toetust tuleks anda tingimusel, et kavandatud meetmed viiakse tõhusalt ellu ning et pädevad asutused esitavad käesolevas otsuses ettenähtud tähtaja jooksul kogu vajaliku teabe.

(16) Haldustõhususe huvides tuleks kõik kulud, millele taotletakse ühenduse rahalist toetust, esitada eurodes. Vastavalt määrusele (EÜ) nr 1290/2005 tuleks muus vääringus kui eurodes väljendatud kulude ümberarvestuskursina kasutada kõige uuemat kurssi, mille Euroopa Keskpank on kehtestanud enne selle kuu esimest päeva, mil asjaomane liikmesriik oma taotluse esitab.

(17) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA OTSUSE:

I PEATÜKK

AASTASED KAVAD

Artikkel 1

Veiste brutselloos

1. Kiidetakse heaks Hispaania, Itaalia, Malta, Küprose, Portugali ja Ühendkuningriigi esitatud veiste brutselloosi likvideerimise kavad ajavahemikuks 1. jaanuarist 2010 kuni 31. detsembrini 2010.

2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud laboritestidega, omanikele hüvitise maksmisega kõnealuste kavade kohaselt tapetud loomade eest ja vaktsiini ostmisega, ning toetuse ülemmäär on järgmine:

a) Hispaania puhul 2 000 000 eurot;

b) Itaalia puhul 5 000 000 eurot;

c) Küprose puhul 75 000 eurot;

d) Malta puhul 15 000 eurot;

e) Portugali puhul 2 500 000 eurot;

f) Ühendkuningriigi puhul 2 700 000 eurot.

3. Lõikes 1 osutatud kavadega seotud kulud hüvitatakse liikmesriikidele keskmiselt järgmiste maksimumsummade ulatuses:

a) Rose Bengali test 0,2 eurot testi kohta; b) SAT (seerumi aglutinatsiooni test) 0,2 eurot testi kohta; c) komplemendi sidumise test 0,4 eurot testi kohta; d) ELISA test 1 euro testi kohta; e) loomade tapmine 375 eurot looma kohta.

Artikkel 2

Veiste tuberkuloos

1. Kiidetakse heaks Iirimaa, Hispaania, Itaalia, Portugali ja Ühendkuningriigi esitatud veiste tuberkuloosi likvideerimise kavad ajavahemikuks 1. jaanuarist 2010 kuni 31. detsembrini 2010.

2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud tuberkuliiniproovidega, gamma-interferoontestidega ning omanikele hüvitise maksmisega kõnealuste kavade kohaselt tapetud loomade eest, ning toetuse ülemmäär on järgmine:

a) Iirimaa puhul 12 000 000 eurot;

b) Hispaania puhul 7 500 000 eurot;

c) Itaalia puhul 4 000 000 eurot;

d) Portugali puhul 1 000 000 eurot;

e) Ühendkuningriigi puhul 10 000 000 eurot.

3. Lõikes 1 osutatud kavadega seotud kulud hüvitatakse liikmesriikidele keskmiselt järgmiste maksimumsummade ulatuses:

a) tuberkuliiniproov 1,75 eurot testi kohta; b) gamma-interferoontest 5 eurot testi kohta; c) loomade tapmine 375 eurot looma kohta.

Artikkel 3

Lammaste ja kitsede brutselloos

1. Kiidetakse heaks Hispaania, Itaalia, Küprose ja Portugali esitatud lammaste ja kitsede brutselloosi likvideerimise kavad ajavahemikuks 1. jaanuarist 2010 kuni 31. detsembrini 2010.

2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud vaktsiini ostmisega, laboritestidega ning omanikele hüvitise maksmisega kõnealuste kavade kohaselt tapetud loomade eest, ning toetuse ülemmäär on järgmine:

a) Hispaania puhul 4 500 000 eurot;

b) Itaalia puhul 3 500 000 eurot;

c) Küprose puhul 75 000 eurot;

d) Portugali puhul 1 100 000 eurot.

3. Lõikes 1 osutatud kavadega seotud kulud hüvitatakse liikmesriikidele keskmiselt järgmiste maksimumsummade ulatuses:

a) Rose Bengali test 0,2 eurot testi kohta; b) komplemendi sidumise test 0,4 eurot testi kohta; c) loomade tapmine 50 eurot looma kohta.

Artikkel 4

Lammaste katarraalne palavik endeemilistes või kõrge riskiga piirkondades

1. Kiidetakse heaks Belgia, Bulgaaria, Tšehhi Vabariigi, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Läti, Leedu, Luksemburgi, Ungari, Malta, Madalmaade, Austria, Poola, Portugali, Rumeenia, Sloveenia, Slovakkia, Soome ja Rootsi esitatud lammaste katarraalse palaviku likvideerimise ja seire kavad ajavahemikuks 1. jaanuarist kuni 31. detsembrini 2010.

2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud vaktsineerimisega, viroloogilise, seroloogilise ja entomoloogilise järelevalve laboratoorsete uuringutega ning lõkspüüniste ja vaktsiini soetamisega, ning toetuse ülemmäär on järgmine:

a) Belgia puhul 4 500 000 eurot;

b) Bulgaaria puhul 6 000 eurot;

c) Tšehhi Vabariigi puhul 1 600 000 eurot;

d) Taani puhul 50 000 eurot;

e) Saksamaa puhul 16 800 000 eurot;

f) Eesti puhul 130 000 eurot;

g) Iirimaa puhul 80 000 eurot;

h) Kreeka puhul 70 000 eurot;

i) Hispaania puhul 20 000 000 eurot;

j) Prantsusmaa puhul 40 000 000 eurot;

k) Itaalia puhul 2 700 000 eurot;

l) Läti puhul 310 000 eurot;

m) Leedu puhul 630 000 eurot;

n) Luksemburgi puhul 300 000 eurot;

o) Ungari puhul 780 000 eurot;

p) Malta puhul 4 000 eurot;

q) Madalmaade puhul 110 000 eurot;

r) Austria puhul 1 000 000 eurot;

s) Poola puhul 70 000 eurot;

t) Portugali puhul 5 200 000 eurot;

u) Rumeenia puhul 110 000 eurot;

v) Sloveenia puhul 590 000 eurot;

w) Slovakkia puhul 50 000 eurot;

x) Soome puhul 490 000 eurot;

y) Rootsi puhul 1 700 000 eurot.

3. Lõikes 1 osutatud kavadega seotud kulud hüvitatakse liikmesriikidele järgmiste keskmiste maksimumsummade ulatuses:

a) ELISA test 2,5 eurot testi kohta;

b) PCR-test 10 eurot testi kohta;

c) ühevalentsete vaktsiinide soetamiseks 0,3 eurot doosi kohta;

d) kahevalentsete vaktsiinide soetamiseks 0,45 eurot doosi kohta;

e) veiste vaktsineerimisel 1,50 eurot iga vaktsineeritud veise kohta, olenemata kasutatud vaktsiini tüübist ja dooside arvust;

f) lammaste vaktsineerimisel 0,75 eurot iga vaktsineeritud lamba või kitse kohta, olenemata kasutatud vaktsiini tüübist ja dooside arvust.

Artikkel 5

Salmonelloos (zoonootiline salmonelloos) liigi Gallus gallus aretuskarjades, munakanade karjades ja broilerikarjades ning liigi Meleagris gallopavo kalkunite karjades

1. Kiidetakse heaks Belgia, Bulgaaria, Tšehhi Vabariigi, Taani, Eesti, Saksamaa, Iirimaa, Kreeka, Hispaania, Prantsusmaa, Itaalia, Küprose, Läti, Leedu, Luksemburgi, Ungari, Malta, Madalmaade, Austria, Poola, Portugali, Rumeenia, Slovakkia, Sloveenia ja Ühendkuningriigi esitatud teatava zoonootilise salmonelloosi tõrje kavad liigi Gallus gallus aretuskarjade, munakanade karjade ja broilerikarjade puhul ning liigi Meleagris gallopavo kalkunite karjade puhul ajavahemikuks 1. jaanuarist kuni 31. detsembrini 2010.

2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud bakterioloogiliste ja serotüübi määramise testidega ametliku proovivõtmise raames; desinfitseerimise tõhususe kontrollimiseks tehtavate bakterioloogiliste testidega; mikroobivastaste ainete olemasolu või bakterite kasvu pärssiva toime kindlakstegemisega salmonelloosi suhtes kontrollitud linnukarjadest pärit lindude kudedes; vaktsiinidooside ostmisega ja omanikele liigi Gallus gallus aretuskarjades ja munakanade karjades väljapraagitud lindude ning liigi Meleagris gallopavo väljapraagitud aretuskalkunite eest ja munade hävitamise eest hüvitise maksmisega vastavalt lõikele 3, ning toetuse ülemmäär on järgmine:

a) Belgia puhul 2 000 000 eurot;

b) Bulgaaria puhul 20 000 eurot;

c) Tšehhi Vabariigi puhul 2 500 000 eurot;

d) Taani puhul 200 000 eurot;

e) Eesti puhul 15 000 eurot;

f) Saksamaa puhul 800 000 eurot;

g) Iirimaa puhul 100 000 eurot;

h) Kreeka puhul 550 000 eurot;

i) Hispaania puhul 2 500 000 eurot;

j) Prantsusmaa puhul 3 500 000 eurot;

k) Itaalia puhul 1 250 000 eurot;

l) Küprose puhul 100 000 eurot;

m) Läti puhul 420 000 eurot;

n) Leedu puhul 160 000 eurot;

o) Luksemburgi puhul 10 000 eurot;

p) Ungari puhul 2 500 000 eurot;

q) Malta puhul 150 000 eurot;

r) Madalmaade puhul 3 500 000 eurot;

s) Austria puhul 960 000 eurot;

t) Poola puhul 3 500 000 eurot;

u) Portugali puhul 255 000 eurot;

v) Rumeenia puhul 600 000 eurot;

w) Sloveenia puhul 117 000 eurot;

x) Slovakkia puhul 730 000 eurot;

y) Ühendkuningriigi puhul 52 000 eurot.

3. Lõikes 1 osutatud kavadega seotud kulud hüvitatakse liikmesriikidele järgmiste keskmiste maksimumsummade ulatuses:

a) bakterioloogiline test (kasvatamine/isoleerimine) 5 eurot testi kohta;

b) ühe salmonelloosivastase vaktsiini doosi ostmine 0,05 eurot doosi kohta;

c) Salmonella spp asjakohaste isolaatide serotüübi määramine 20 eurot testi kohta;

d) bakterioloogilised testid lindlate desinfitseerimise tõhususe kontrollimiseks pärast Salmonella-positiivsete karjade väljaviimist: 5 eurot testi kohta;

e) testid mikroobivastaste ainete olemasolu või bakterite kasvu pärssiva toime kindlakstegemiseks salmonelloosi suhtes kontrollitud linnukarjadest pärit lindude kudedes: 5 eurot testi kohta;

f) liigi Gallus gallus aretuskarjas väljapraagitud varasema põlvkonna kana eest hüvitise maksmine: 4 eurot linnu kohta;

g) liigi Gallus gallus tootmiskarjades väljapraagitud munakanade eest hüvitise maksmine: 2,20 eurot linnu kohta;

h) liigi Meleagris gallopavo aretuskarjas väljapraagitud varasema põlvkonna kalkuni eest hüvitise maksmine: 12 eurot linnu kohta;

i) liigi Gallus gallus aretuskarjas varasema põlvkonna haudemunade hävitamise eest hüvitise maksmine: 0,20 eurot hävitatud haudemuna kohta;

j) liigi Gallus gallus toidumunade hävitamise eest hüvitise maksmine: 0,04 eurot hävitatud toidumuna kohta;

k) liigi Meleagris gallopavo aretuskarjas varasema põlvkonna lindude haudemunade hävitamise eest hüvitise maksmine: 0,40 eurot hävitatud haudemuna kohta.

Artikkel 6

Sigade klassikaline katk ja sigade aafrika katk

1. Kiidetakse heaks:

a) Bulgaaria, Saksamaa, Prantsusmaa, Luksemburgi, Ungari, Rumeenia, Sloveenia ja Slovakkia esitatud sigade klassikalise katku tõrje ja seire kavad ajavahemikuks 1. jaanuarist 2010 kuni 31. detsembrini 2010;

b) Itaalia esitatud sigade aafrika katku tõrje ja seire kava ajavahemikuks 1. jaanuarist 2010 kuni 31. detsembrini 2010.

2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud kodusigadele ja metssigadele tehtavate viroloogiliste ja seroloogiliste testidega, ning Bulgaaria, Saksamaa, Prantsusmaa, Rumeenia ja Slovakkia esitatud kavade puhul ka 50 % kuludest, mis on seotud metssigade vaktsineerimiseks vaktsiini ja sööda ostmise ja levitamisega, ning toetuse ülemmäär on järgmine:

a) Bulgaaria puhul 240 000 eurot;

b) Saksamaa puhul 1 400 000 eurot;

c) Prantsusmaa puhul 720 000 eurot;

d) Itaalia puhul 110 000 eurot;

e) Luksemburgi puhul 25 000 eurot;

f) Ungari puhul 300 000 eurot;

g) Rumeenia puhul 1 200 000 eurot;

h) Sloveenia puhul 30 000 eurot;

i) Slovakkia puhul 515 000 eurot.

3. Liikmesriikidele lõikes 1 osutatud kavadega seotud hüvitatavad kulud ei ületa ELISA testi puhul keskmiselt 2,5 eurot testi kohta.

Artikkel 7

Sigade vesikulaarhaigus

1. Kiidetakse heaks Itaalia esitatud sigade vesikulaarhaiguse likvideerimise kava ajavahemikuks 1. jaanuarist 2010 kuni 31. detsembrini 2010.

2. Ühenduse rahaline toetus moodustab 50 % laboritestide kuludest ning toetuse ülemmäär on 450 000 eurot.

Artikkel 8

Lindude gripp kodu- ja metslindudel

1. Kiidetakse heaks Belgia, Bulgaaria, Tšehhi Vabariigi, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Küprose, Läti, Luksemburgi, Ungari, Malta, Madalmaade, Austria, Poola, Portugali, Rumeenia, Sloveenia, Slovakkia, Soome, Rootsi ja Ühendkuningriigi esitatud uuringukavad kodu- ja metslindudel esineva lindude gripi kohta ajavahemikuks 1. jaanuarist kuni 31. detsembrini 2010.

2. Ühenduse rahaline toetus moodustab 50 % iga lõikes 1 osutatud liikmesriigi laboritestidega seotud kuludest, hõlmates lisaks ühekordset summat metslindudelt proovide võtmiseks, ning toetuse ülemmäär on järgmine:

a) Belgia puhul 135 000 eurot;

b) Bulgaaria puhul 50 000 eurot;

c) Tšehhi Vabariigi puhul 85 000 eurot;

d) Taani puhul 200 000 eurot;

e) Saksamaa puhul 350 000 eurot;

f) Eesti puhul 10 000 eurot;

g) Iirimaa puhul 110 000 eurot;

h) Kreeka puhul 70 000 eurot;

i) Hispaania puhul 300 000 eurot;

j) Prantsusmaa puhul 250 000 eurot;

k) Itaalia puhul 650 000 eurot;

l) Küprose puhul 20 000 eurot;

m) Läti puhul 60 000 eurot;

n) Luksemburgi puhul 10 000 eurot;

o) Ungari puhul 300 000 eurot;

p) Malta puhul 10 000 eurot;

q) Madalmaade puhul 350 000 eurot;

r) Austria puhul 55 000 eurot;

s) Poola puhul 100 000 eurot;

t) Portugali puhul 200 000 eurot;

u) Rumeenia puhul 400 000 eurot;

v) Sloveenia puhul 40 000 eurot;

w) Slovakkia puhul 35 000 eurot;

x) Soome puhul 35 000 eurot;

y) Rootsi puhul 200 000 eurot;

z) Ühendkuningriigi puhul 300 000 eurot.

3. Kavade raames tehtud testidega/proovivõtuga seotud kulud hüvitatakse liikmesriikidele järgmiste keskmiste maksimumsummade ulatuses:

a) polümeraasi ahelreaktsiooni (ELISA) test 2 eurot testi kohta; b) agar-geeli immuundifusioontest 1,2 eurot testi kohta; c) hemaglutinatsiooni inhibitsiooni test H5/H7 tuvastamiseks 12 eurot testi kohta; d) viirusisolatsiooni test 40 eurot testi kohta; e) PCR-test 20 eurot testi kohta; f) metslindudelt proovide võtmine 20 eurot proovi kohta.

Artikkel 9

Transmissiivsed spongioossed entsefalopaatiad (TSEd), veiste spongioosne entsefalopaatia (BSE) ja skreipi

1. Kiidetakse heaks Belgia, Bulgaaria, Tšehhi Vabariigi, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Küprose, Läti, Leedu, Luksemburgi, Ungari, Malta, Madalmaade, Austria, Poola, Portugali, Rumeenia, Sloveenia, Slovakkia, Soome, Rootsi ja Ühendkuningriigi esitatud transmissiivsete spongioossete entsefalopaatiate seire ning veiste spongioosse entsefalopaatia ja skreipi likvideerimise kavad ajavahemikuks 1. jaanuarist 2010 kuni 31. detsembrini 2010.

2. Ühenduse rahaline toetus moodustab 100 % iga lõikes 1 osutatud liikmesriigi kuludest, mis on seotud määruse (EÜ) nr 999/2001 III lisa A peatüki I ja II osa punktides 1–5 ja kõnealuse määruse VII lisas osutatud loomadel kiirtestide tegemisega ning määruse (EÜ) nr 999/2001 X lisa C peatüki punkti 3.2 alapunkti c alapunktis i osutatud kinnitavate uuringute ja primaarsete molekulaarsete eristustestidega; 50 % iga liikmesriigi kuludest, mis on seotud omanikele hüvitise maksmisega BSE ja skreipi likvideerimise kava kohaselt väljapraagitud või hävitatud loomade eest, ning 50 % genotüübi määramiseks vajalike proovide analüüsimise maksumusest, ning toetuse ülemmäär on järgmine:

a) Belgia puhul 1 670 000 eurot;

b) Bulgaaria puhul 720 000 eurot;

c) Tšehhi Vabariigi puhul 900 000 eurot;

d) Taani puhul 1 000 000 eurot;

e) Saksamaa puhul 7 810 000 eurot;

f) Eesti puhul 200 000 eurot;

g) Iirimaa puhul 3 570 000 eurot;

h) Kreeka puhul 2 000 000 eurot;

i) Hispaania puhul 5 300 000 eurot;

j) Prantsusmaa puhul 12 500 000 eurot;

k) Itaalia puhul 6 000 000 eurot;

l) Küprose puhul 50 000 eurot;

m) Läti puhul 240 000 eurot;

n) Leedu puhul 460 000 eurot;

o) Luksemburgi puhul 75 000 eurot;

p) Ungari puhul 1 150 000 eurot;

q) Malta puhul 20 000 eurot;

r) Madalmaade puhul 2 500 000 eurot;

s) Austria puhul 1 010 000 eurot;

t) Poola puhul 3 100 000 eurot;

u) Portugali puhul 1 350 000 eurot;

v) Rumeenia puhul 1 000 000 eurot;

w) Sloveenia puhul 180 000 eurot;

x) Slovakkia puhul 650 000 eurot;

y) Soome puhul 410 000 eurot;

z) Rootsi puhul 650 000 eurot;

za) Ühendkuningriigi puhul 4 700 000 eurot.

3. Lõikes 1 osutatud kavadele antakse ühenduse rahalist toetust tehtud testide eest ning väljapraagitud ja hävitatud loomade eest; toetuse ülemmäär on keskmiselt järgmine:

a) veistel tehtud testide puhul 5 eurot testi kohta; b) lammastel ja kitsedel tehtud testide puhul 30 eurot; c) kinnitavate uuringute ja primaarsete molekulaarsete eristustestide puhul 175 eurot; d) genotüübi määramise testi puhul 10 eurot; e) väljapraagitud veise kohta 500 eurot; f) väljapraagitud lamba või kitse kohta 70 eurot.

Artikkel 10

Marutaud

1. Kiidetakse heaks Bulgaaria, Ungari, Poola, Rumeenia ja Slovakkia esitatud marutaudi likvideerimise kavad ajavahemikuks 1. jaanuarist 2010 kuni 31. detsembrini 2010.

2. Ühenduse rahaline toetus moodustab 50 % iga lõikes 1 osutatud liikmesriigi kuludest kavadega seotud laboritestidele, mis on vajalikud marutaudi antigeenide või antikehade kindlakstegemiseks, marutaudiviiruse iseloomustamiseks, biomarkeri kindlakstegemiseks, vaktsiinisööda tiitrimiseks ning vaktsiini ja sööda ostmiseks ja levitamiseks, ning toetuse ülemmäär on järgmine:

a) Bulgaaria puhul 820 000 eurot;

b) Ungari puhul 880 000 eurot;

c) Poola puhul 4 100 000 eurot;

d) Rumeenia puhul 1 800 000 eurot;

e) Slovakkia puhul 370 000 eurot.

3. Lõikes 1 osutatud kavadega seotud kulud hüvitatakse liikmesriikidele järgmiste keskmiste maksimumsummade ulatuses:

a) ELISA test 8 eurot testi kohta; b) test tetratsükliini avastamiseks luudes 8 eurot testi kohta; c) fluorestseeruvate antikehade test (FAT) 12 euro testi kohta.

Artikkel 11

Veiste ensootiline leukoos

1. Kiidetakse heaks Eesti, Leedu, Malta ja Poola esitatud veiste ensootilise leukoosi likvideerimise kavad ajavahemikuks 1. jaanuarist kuni 31. detsembrini 2010.

2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud laboritestidega ning omanikele hüvitise maksmisega kõnealuste kavade kohaselt tapetud loomade eest, ning toetuse ülemmäär on järgmine:

a) Eesti puhul 20 000 eurot;

b) Leedu puhul 20 000 eurot;

c) Malta puhul 500 000 eurot;

d) Poola puhul 1 400 000 eurot.

3. Lõikes 1 osutatud kavaga seotud kulud hüvitatakse liikmesriikidele järgmiste keskmiste maksimumsummade ulatuses:

a) ELISA test 0,5 eurot testi kohta; b) agar-geeli immuundifusioontest 0,5 eurot testi kohta; c) looma tapmine 375 eurot looma kohta.

Artikkel 12

Aujeszky haigus

1. Kiidetakse heaks Bulgaaria, Hispaania, Ungari ja Poola esitatud Aujeszky haiguse likvideerimise kavad ajavahemikuks 1. jaanuarist 2010 kuni 31. detsembrini 2010.

2. Lõikes 1 osutatud kavade puhul moodustab ühenduse rahaline toetus 50 % asjaomase liikmesriigi kuludest, mis on seotud laboritestidega, ning toetuse ülemmäär on järgmine:

a) Bulgaaria puhul 25 000 eurot;

b) Ungari puhul 122 000 eurot;

c) Poola puhul 3 764 000 eurot;

d) Hispaania puhul 870 000 eurot.

3. Liikmesriikidele lõikes 1 osutatud kavadega seotud hüvitatavad kulud ei ületa ELISA testi puhul keskmiselt 1 eurot testi kohta.

II PEATÜKK

MITMEAASTASED PROGRAMMID

Artikkel 13

Marutaud

1. Kiidetakse heaks Leedu ja Austria esitatud mitmeaastane marutaudi likvideerimise kavad ajavahemikuks 1. jaanuarist 2010 kuni 31. detsembrini 2012.

2. Kiidetakse heaks Eesti, Läti, Sloveenia ja Soome esitatud mitmeaastaste marutaudi likvideerimise kavade kolmas aasta ajavahemikuks 1. jaanuarist 2010 kuni 31. detsembrini 2010.

3. Ühenduse rahaline toetus moodustab 50 % iga lõigetes 1 ja 2 osutatud liikmesriigi kuludest kavadega seotud laboritestidele, mis on vajalikud marutaudi antigeenide või antikehade kindlakstegemiseks, marutaudiviiruse iseloomustamiseks, biomarkeri kindlakstegemiseks, vanuse kindlaksmääramiseks ja vaktsiinisööda tiitrimiseks ning vaktsiini ja sööda ostmiseks ja levitamiseks, ning toetuse ülemmäär on järgmine:

a) Eesti puhul 950 000 eurot;

b) Läti puhul 1 130 000 eurot;

c) Leedu puhul 1 000 000 eurot;

d) Austria puhul 110 000 eurot;

e) Sloveenia puhul 550 000 eurot;

f) Soome puhul 100 000 eurot.

4. Lõikes 1 osutatud kavadega seotud kulud hüvitatakse asjaomastele liikmesriikidele järgmiste keskmiste maksimumsummade ulatuses:

a) ELISA test 8 eurot testi kohta; b) test tetratsükliini avastamiseks luudes 8 eurot testi kohta; c) fluorestseeruvate antikehade test (FAT) 12 euro testi kohta.

5. Summade eraldamine järgmisteks aastateks otsustatakse 2010. aasta kava täitmise alusel.

Artikkel 14

Aujeszky haigus

1. Kiidetakse heaks Belgia esitatud mitmeaastase Aujeszky haiguse likvideerimise kava kolmas aasta ajavahemikuks 1. jaanuarist 2010 kuni 31. detsembrini 2010.

2. Ühenduse rahaline toetus moodustab 50 % Belgia laboritestidega seotud kuludest ning see ei ületa 262 000 eurot.

3. Belgiale lõikes 1 osutatud kavaga seotud hüvitatavad kulud ei ületa ELISA testi puhul keskmiselt 1 eurot testi kohta.

Artikkel 15

Veiste ensootiline leukoos

1. Kiidetakse heaks Itaalia, Läti ja Portugali esitatud veiste ensootilise leukoosi likvideerimise mitmeaastaste kavade teine aasta ajavahemikuks 1. jaanuarist 2010 kuni 31. detsembrini 2010.

2. Ühenduse rahaline toetus moodustab 50 % iga lõikes 1 osutatud liikmesriigi kuludest, mis on seotud laboritestidega ning omanikele hüvitise maksmisega kõnealuste kavade kohaselt tapetud loomade eest, ning toetuse ülemmäär on järgmine:

a) Itaalia puhul 800 000 eurot;

b) Läti puhul 55 000 eurot;

c) Portugali puhul 750 000 eurot.

3. Lõikes 1 osutatud kavadega seotud kulud hüvitatakse liikmesriikidele järgmiste keskmiste maksimumsummade ulatuses:

a) ELISA test 0,5 eurot testi kohta; b) agar-geeli immuundifusioontest 0,5 eurot testi kohta; c) loomade tapmine 375 eurot looma kohta.

Artikkel 16

Skreipi

1. Kiidetakse heaks Küprose poolt 18. märtsil 2009 esitatud mitmeaastase skreipi seire ja likvideerimise kava teine aasta ajavahemikuks 1. jaanuarist 2010 kuni 31. detsembrini 2010.

2. Ühenduse rahaline toetus ei ületa 8 200 000 eurot ning selle määr on järgmine:

a) 100 % Küprose kuludest määruse (EÜ) nr 999/2001 III lisa A peatüki II osa punktides 1–5 ja VII lisas osutatud kiirtestide tegemiseks ning määruse (EÜ) nr 999/2001 X lisa C peatüki punkti 3.2 alapunkti c alapunktis i osutatud primaarsete molekulaarsete eristustestide tegemiseks;

b) 75 % Küprose kuludest seoses loomade omanikele hüvitise maksmisega skreipi seire ja likvideerimise kava kohaselt väljapraagitud ja hävitatud loomade eest;

c) 50 % järgmistest kuludest: i) genotüübi määramiseks võetud proovide analüüsimine; ii) loomade eutanaasiaks ettenähtud valmististe soetamine; iii) kavaga ettenähtud ülesannete täitmiseks palgatud personali kulud; iv) rümpade hävitamise kulud.

3. Lõikes 1 osutatud kavaga seotud kulud hüvitatakse Küprosele järgmiste maksimumsummade ulatuses:

a) lammastel ja kitsedel tehtud testide puhul 30 eurot testi kohta; b) primaarse molekulaarse eristustesti puhul 175 eurot testi kohta; c) genotüübi määramiseks võetud proovide puhul 10 eurot testi kohta; d) väljapraagitud lamba või kitse puhul 100 eurot looma kohta.

III PEATÜKK

ÜLD- JA LÕPPSÄTTED

Artikkel 17

Omanikele makstakse toetust väljapraagitud või tapetud loomade ning hävitatud toodete eest 90 päeva jooksul pärast loomade väljapraakimist või tapmist või toodete hävitamist või pärast seda, kui omanik on esitanud täidetud taotluse.

Komisjoni määruse (EÜ) nr 883/2006 (12) artikli 9 lõikeid 1, 2 ja 3 kohaldatakse hüvitismaksete suhtes, mida tehakse pärast kõnealuse 90 päeva möödumist.

Artikkel 18

1. Ühenduse rahalise toetuse saamiseks esitavad liikmesriigid kulud eurodes, mis ei sisalda käibemaksu ega muid makse.

2. Juhul kui liikmesriigi kulud on väljendatud muus vääringus kui eurodes, arvestab asjaomane liikmesriik summa ümber eurodesse, kasutades ümberarvestuskursina kõige uuemat kurssi, mille Euroopa Keskpank on avaldanud enne selle kuu esimest päeva, mil asjaomane liikmesriik esitab oma taotluse.

Artikkel 19

1. Artiklites 1–16 osutatud kavade jaoks antakse ühenduse rahalist toetust tingimusel, et asjaomased liikmesriigid:

a) rakendavad kavasid kooskõlas ühenduse asjakohaste õigusaktidega, sealhulgas konkurentsieeskirjade ja riigihankelepingute sõlmimist käsitlevate eeskirjadega;

b) jõustavad hiljemalt 1. jaanuariks 2010 artiklites 1–16 osutatud kavade rakendamiseks vajalikud haldus- ja õigusnormid;

c) edastavad komisjonile hiljemalt 31. juuliks 2010 artiklites 1–16 osutatud kavade vahepealsed tehnilised ja finantsaruanded kooskõlas otsuse 2009/470/EÜ artikli 27 lõike 7 punktiga a;

d) edastavad artiklis 8 osutatud kavade puhul komisjoni võrgusüsteemi kaudu iga kolme kuu tagant komisjonile kodu- ja metslindude uuringute positiivsed ja negatiivsed tulemused; kõnealused tulemused tuleb edastada nelja nädala jooksul pärast aruandes käsitletud kuu lõppu;

e) edastavad komisjonile kooskõlas otsuse 2009/470/EÜ artikli 27 lõike 7 punktiga b hiljemalt 30. aprilliks 2011 artiklites 1–16 osutatud kavade tehnilise rakendamise lõpparuande koos tõendusmaterjaliga liikmesriigi poolt ajavahemikus 1. jaanuarist 2010 kuni 31. detsembrini 2010 kantud kulude ja saadud tulemuste kohta;

f) rakendavad artiklites 1–16 osutatud kavasid tõhusalt;

g) ei taotle artiklites 1–16 osutatud kavade meetmete jaoks edaspidi muud ühenduse toetust ega ole varem sellist taotlust esitanud.

2. Kui liikmesriik ei järgi lõike 1 sätteid, vähendab komisjon ühenduse rahalist toetust, võttes arvesse eeskirjade rikkumise laadi ja raskust ning ühendusele põhjustatud finantskahju.

Artikkel 20

Käesolevat otsust kohaldatakse alates 1. jaanuarist 2010.

Artikkel 21

Käesolev otsus on adresseeritud liikmesriikidele.

Brüssel, 26. november 2009 Komisjoni nimel komisjoni liige Androulla VASSILIOU

(1) ELT L 155, 18.6.2009, lk 30.

(2) ELT L 397, 30.12.2006, lk 22.

(3) ELT L 115, 29.4.2008, lk 44.

(4) EÜT L 147, 31.5.2001, lk 1.

(5) ELT L 10, 14.1.2006, lk 16.

(6) ELT L 314, 1.12.2007, lk 29.

(7) ELT L 322, 2.12.2008, lk 39.

(8) EÜT L 248, 16.9.2002, lk 1.

(9) ELT L 34, 4.2.2009, lk 11.

(10) ELT L 194, 25.7.2009, lk 56.

(11) ELT L 209, 11.8.2005, lk 1.

(12) ELT L 171, 23.6.2006, lk 1.